ສຸກສັນວັນຄຣິສມັສ ຈາກລັດຮາວາຍ ແລະ ເຢຍຣະມັນ 
ໃນໂອກາດບຸນຄຣິສມັສ ມື້ນີ້ ວີໂອເອ ຂໍພາທ່ານ ຢ້ຽມຢາມ ຖາມຂ່າວ ຄອບຄົວທ່ານວິລັດ ດວງພູມີ ທີ່ລັດຮາວາຍ ແລະທ່ານນາງດອກເຕີ້ ບຸນທອນ ຈັນທະລາວົງ ທີ່ປະເທດເຢຍຣະມັນ.
ທ່ານຜູ້ຟັງທີ່ເຄົາລົບ ແລງວັນພະຫັດມື້ນີ້ ແມ່ນບຸນຄຣິສມັສ ຊຶ່ງເປັນບຸນໃຫຍ່ຂອງຊາວຄຣິສ ທີ່ກຳລັງພາກັນສະຫລອງ ຢູ່ທົ່ວໂລກ ເພາະສະນັ້ນ ລາຍການຊີວິດຊາວລາວ ຂໍຖືໂອ ກາດນີ້ພາທ່ານໄປຢ້ຽມຢາມຖາມຂ່າວຄອບຄົວ ທ່ານວິລັດ ດວງພູມີ ທີ່ ນະຄອນໂຮໂນລູລູ ລັດຮາວາຍ ແລະຄອບຄົວ ທ່ານນາງດອກເຕີ ບຸນທອນ ຈັນທະລາວົງ ວີເຊີ ທີປະເທດ ເຢຍຣະມັນ ການສະຫລອງບຸນຄຣິສມັສ ຂອງຊາວລາວຢູ່ ໃນດິນແດນ ແຕກຕ່າງກັນສອງແຫ່ງນີ້ເປັນຢ່າງໃດນັ້ນ ກິ່ງສະຫວັນ ຈະນຳມາສະເໜີທ່ານໃນອັນດັບຕໍ່ໄປ ສະບາຍດີ ທ່ານຜູ້ຟັງທີ່ເຄົາລົບ ແລງວັນພະຫັດມື້ນີ້ແມ່ນ ບຸນເທດສະການຄຣິສມັສ ແລະ ນັ້ນກໍແມ່ນຕອນນຶ່ງຂອງເພງ Silent Night ທີ່ນິຍົມກັນຫລາຍທີ່ສຸດໃນ ບັນດາເພງຄຣິສມັສ ລາຍການຊີວິດລາວໃນຕ່າງແດນ ມື້ນີ້ກົງກັບວັນຄຣິສມັສ ເພາະສະນັ້ນເຮົາຈະນຳພາທ່ານ ໄປຢ້ຽມຢາມຖາມຂ່າວ ເບິ່ງການສະຫລອງບຸນຄຣິສມັສ ຂອງຄອບຄົວທ່ານວິລັດ ດວງພູມີ ທີ່ນະຄອນໂຮໂນລູລູ ເມືອງຫລວງຂອງ ລັດຮາວາຍ ຕິດຕາມມາດ້ວຍ ຄອບຄົວທ່ານນາງ ດອກເຕີ ບຸນທອນ ຈັນທະລາວົງ ວີເຊີ ທີ່ປະເທດເຢຍຣະມັນ ແຕ່ກ່ອນອຶ່ນ ເຮົາມາທຳຄວາມເຂົ້າໃຈ ກ່ຽວກັບການສະຫລອງບຸນ ຄຣິສມັສ ຫລືບຸນວັນ ເກີດພະເຢຊູ ຄຳວ່າ “Christ” ຄຣິສ ຫລືໄຄຣສ ໝາຍເຖິງ ພະເຈົ້າ ຂອງສາສະໜາຄຣິສ ຄື ພະເຍຊູ ນັ້ນເອງ ແລະ “Mass” ຫລືມແມັສໝາຍເຖິງການເຕົ້າໂຮມສູດມົນ ສາສະໜາ ຄຣິສຕຽນ ເປັນສາສະໜາທີ່ມີປະຊາກອນໂລກ ພາກັນນັບຖືຫລາຍທີ່ສຸດ ແລະລອງລົງມາຈຶ່ງແມ່ນສາສະໜາອິສລາມ ຊາວຄຣິສຕຽນ ພາກັນສະຫລອງບຸນຄຣິສມັສ ມາເປັນເປັນ ເວລາສອງພັນປາຍປີແລ້ວໂດຍລິເລີ້ມດ້ວຍການໃຕ້ທຽນໄຂ ໃຊ້ໃບໄມ້ ແລະໝາກໄມ້ຕົກແຕ່ງບ້ານເຮືອນ ແບບທຳມະ ຊາດ ເພຶ່ອໃຫ້ບັນຍາກາດ ຂອງລະດູໜາວ ທີ່ປົກຄຸມໄປດ້ວຍ ຫິມະນັ້ນ ມີຄວາມເບີກບານມ່ວນຊຶ່ນ ວິວັດທະນາການສະ ຫລອງບຸນຄຣິສມັສ ໄດ້ປ່ຽນໄປຕາມຍຸກສະໄໝ ຈົນຕົກທອດ ມາຮອດສະໄໝເທັກໂນໂລຈີ ທີ່ລ້າສຸດ ຂອງສັດຕະວັດທີ່ 21 ປັດຈຸບັນນີ້ ການສະຫລອງບຸນຄຣິສມັສ ໄດ້ກາຍມາເປັນການ ຊື້ຂາຍປະຈຳທ້າຍປີໃຫຍ່ສຸດຂອງໂລກ ຢູ່ໃນບັນຍາກາດສະຫລອງບຸນຄຣິສມັສນີ້ ເຮືອນຊານ ຮ້ານຄ້າ ແລະຖະໜົນຫົນທາງ ຖືກ ຕົກແຕ່ງເອ້ຍ້ອງດ້ວຍແສງໄຟ ໂບສີແດງ ພວງ ມາໄລ ທີ່ເຮັດດ້ວຍໃບຕົ້ນແປກ ຢູ່ໃນ ເຮືອນຊານມີຕົ້ນແປກ ປະດັບປະດາດ້ວຍເຄຶ່ອງເອ້ຕ່າງໆ ພ້ອມດ້ວຍແສງສີອັນງົດງາມ ແລະຫໍ່ຂອງຂວັນ ໃຫ້ແກ່ເດັກນ້ອຍ ຜູ້ໃຫຍ່ ແລະມີການ ກິນລ້ຽງຊຸມແຊວກັນຢ່າງ ຄຶກຄື້ນ ສິ່ງສຳຄັນອີກຢ່າງນຶ່ງນັ້ນກໍຄື ການອາສາສະມັກ ແລະເຮັດບຸນ ສິນກິນທານໃຫ້ແກ່ບັນດາ ຜູ້ທຸກຈົນ ທີ່ນະຄອນຫລວງວໍຊິງຕັນ ດີ ຊີ ແຕ່ລະປີກ່ອນ ບຸນຄຣິສມັສ ມາເຖິງ ຈະມີພິທີ່ອັນສຳຄັນ ຫລາຍຢ່າງເຊັນວ່າ ພິທີແກ່ຕົ້ນແປກໃສ່ລົດມ້າ ມາ ສົ່ງຢູ່ທີ່ ທຳນຽບຂາວ ມີພິທີໃຕ້ໄຟຕົ້ນ ຄຣິສມັສແຫ່ງຊາດ ໂດຍປະທານາທິບໍດີ ແລະພິທີໃຕ້ໄຟຕົ້ນຄຮິສມັສ ຢູ່ໜ້າຕຶກລັດຖະ ສະພາ ໃນວາລະບຸນຄຣິສມັສຫາປີໃໝ່ນີ້ ໂຮງຮຽນແມ່ນປິດເປັນເວລາ 2 ອາທິດ ເປັນລະດູການທີ່ ມີຄົນເດີນທາງຫລາຍທີ່ສຸດ ເພື່ອກັບບ້ານຢ້ຽມຢາມຄອບຄົວທີ່ຢູ່ໃກ້ແລະໄກ ໃນວັນທີ 25 ເດືອນທັນວາ ມື້ນີ້ ໂຮງການລັດຖະບານບໍລິສັດຮ້ານຄ້າ ຕະຫລາດປິດເກືອບໝົດ ຖະໜົນ ຫົນທາງງຽບສະງັດ ປາສຈາກລົດແລ່ນປານເມືອງຮ້າງ ສິ່ງສໍາຄັນຂອງວັນຄຣິສມັສ ນັ້ນກໍ ຄື ຢູ່ທີ່ໂບດຂອງຊາວຄຣິສຕຽນ ເຂົາເຈົ້າພາກັນເຕົ້າໂຮມກັນສູດມົນພາວັນນາ ແລະອວຍ ພອນຊຶ່ງກັນແລະກັນ ໃນວາລະໂອກາດສະຫລອງບຸນຄຣີສມັນນີ້ ວີໂອເອ ໄດ້ສຳພາດ ທ່ານວິລັດ ດວງພູມີ ຊຶ່ງປັດຈຸບັນນີ້ກິນເບ້ຍບຳນານແລ້ວ ແລະ ໄດ້ຕັ້ງຖິ່ນຖານຄອບຄົວຢູ່ ນະຄອນໂຮໂນລູລູ ລັດຮາວາຍ ຊຶ່ງ ປະກອບດ້ວຍກັນ 8 ເກາະ ແລະນະຄອນໂຮໂນລູລູ ແມ່ນເກາະ ໃຫຍ່ ແລະເປັນເມືອງເອກ ເກາະຮາວາຍ ໄດ້ເຂົ້າມາເປັນລັດ ທີ 50 ຂອງສະຫະລັດໃນປີ 1959 ປັດຈຸບັນນີ້ມີປະຊາກອນອາ ໄສຢູ່ປະມານ 1 ລ້ານ 4 ແສນກວ່າຄົນ ຮວມຢູ່ໃນນີ້ມີ ປະຊາ ກອນ ລາວ-ອາເມຣິກັນ ກວ່າ 3000 ຄົນ ລັດຮາວາຍ ເປັນລັດ ດຽວຂອງ ສະຫະລັດ ທີ່ຢູ່ຫ່າງໄກຈາກແຜ່ນດິນໃຫຍ່ ຕັ້ງຢູ່ກາງ ມະຫາສະມຸດປາຊິຟິກ ບ່ອນທີ່ມີດິນຟ້າອາກາດອົບອຸ່ນ ມີດອກໄມ້ບານຢູ່ຕະຫລອດປີ ປາສຈາກຫິມະຕົກ ແລະເປັນເກາະທີ່ສວຍສົດງົດງາມ ທີ່ທຸກຄົນໄຝ່ຝັນຢາກໄປຢ້ຽມຢາມ ທ່ານວິລັດ ໄດ້ໃຫ້ຂໍ້ສັງເກດກ່ຽວກັບບັນຍາກາດການສະຫລອງບຸນຄຣິສມັສວ່າ : ບັດນີ້ເຮົາຈະນຳພາທ່ານໄປຢ້ຽມຢາມ ທ່ານນາງ ດອກເຕີ ບຸນທອນ ຈັນທະລາວົງ ວີເຊີ ທີ່ປະເທດເຢຍຣະມັນ ຂົງເຂດຢູໂຣບ ບ່ອນທີ່ມີຫິມະຕົກ ແລະອາກາດໜາວ ທ່ານນາງ ດອກເຕີບຸນທອນ ໄດ້ເລົ່າເຖິງ ຈຸດສຳຄັນຂອງ ຮີດຄອງປະເພີນີ ຊາວເຢຍຣະມັນ ສູ່ຟັງ ວ່າ ເຂົາເຈົ້າສະຫລອງບຸນ ຄຣິສມັນກັນຢ່າງໃດ : ນັບຕັ້ງແຕ່ປະຊາກອນເຊື້ອສາຍລາວ ໄດ້ເຂົ້າມາຕັ້ງຖິ່ນຖານຢູ່ໃນ ສະຫະລັດກໍຄື ຢູໂຣບ ອອສເຕຣເລຍ ແລະປະເທດທີ່ສາມຕ່າງໆ ເປັນເວລາກວ່າ ສາມທົດສະວັດທີ່ຜ່ານມາ ຫລາຍໆຄົນໄດ້ພາກັນ ຫັນປ່ຽນໄປນັບຖືສາສະໜາຄຣິສ ແລະອຶ່ນໆ ສ່ວນທີ່ຍັງດໍາເນີນ ນັບຖືສາສະໝາພຸດຢູ່ນັ້ນ ຕ່າງກໍພາກັນກ່າວວ່າ ດຽວນີ້ ລູກເຕົ້າ ພາກັນໃຫຍ່ໝົດແລ້ວ ເຂົາເຈົ້າບໍ່ມີຄວາມຈຳເປັນ ທີ່ຈະຕ້ອງພາ ລູກເຕົ້າສະຫລອງແບບເປັນພິຖິພິຖັນ ເໝືອນດັ່ງເວລາທີ່ລູກເຕົ້າ ຍັງເປັນເດັກນ້ອຍ ແຕ່ໄດ້ຖືໂອກາດອັນສຳຄັນ ແລະສັກສິດດັ່ງ ກ່າວນີ້ເຕົ້າໂຮມຍາດຕິພີ່ນ້ອງ ແລະຊຸມແຊວກັນ ກ່ອນຈາກັນໄປ ໃນວາລະໂອກາດບຸນຄຣິສມັສ ອັນສະງ່າງາມ ແລະສັກສິດນີ້ ຄະນະຈັດ ທຳລາຍການພາກພາສາລາວ ປະຈຳ ວິທະຍຸ ວິໂອເອ ຂໍມອບເພງຄຣິສມັສ ແລະ ອວຍ ພອນໃຫ້ແກ່ທຸກໆທ່ານ ຈົ່ງຢູ່ດີມີສຸກ ອາຍຸໝັ້ນຂວັນຍືນ ແລະປະສົບຜົນສຳເລັດ ທຸກ ປະການດວ້ຍເຖີດ